Νικήτας Κωβαίος

Ο Νικήτας Κωβαίος του Γεωργίου (19??-1997) ήταν Έλληνας δικηγόρος και πολιτικός, με καταγωγή από τη Σαντορίνη. Υπηρέτησε ως νομάρχης.

Σπούδασε νομικά και άσκησε τη δικηγορία. Το 1974 διορίστηκε για πρώτη φορά ως μετακλητός νομάρχης και τοποθετήθηκε ως Νομάρχης Ανατολικής Αττικής, ως "Αναπληρωτής Νομάρχης-Προϊστάμενος του παρά τη Νομαρχία Αττικής Διαμερίσματος Ανατολικής Αττικής".. Επαναδιορίστηκε νομάρχης το 1976. Το 1980 ήταν αναπληρωτής Νομάρχης Εύβοιας και το 1981 Νομάρχης Πειραιά για δύο μήνες. Το 1981 επέστρεψε στη Νομαρχία Ανατολικής Αττικής για μερικούς μήνες. Τον διαδέχθηκε το 1982 ως νομάρχης η Αγλαΐα Σταφυλά. Τον Σεπτέμβριο του 1989 διορίστηκε Νομάρχης Αθηνών. Τον διαδέχθηκε το 1990 ο Ευτύχης Κοντομάρης. Πέρα από νομάρχης, διετέλεσε Γενικός Γραμματέας της Βουλής των Ελλήνων.

Πέθανε αδόκητα τον Ιούλιο του 1997 και η κηδεία του έγινε στις 29 Ιουλίου 1997 από τον ιερό ναό Αγίας Παρασκευής Αττικής. Με τη σύζυγό του , Βασούλα, απέκτησε μία κόρη και έναν γιο.

Παραπομπές 

Νομάρχες Ανατολικής Αττικής
Νομάρχες Αθηνών
Νομάρχες Πειραιά